
	1.
	Lietuvos Respublikos 2026-2028 metų biudžeto patvirtinimo įstatymo 3 priedas
	XI SKYRIUS. SVEIKATA
	Asignavimai Lietuvos Respublikos sveikatos apsaugos ministerijai
	Argumentai:

Vadovaujantis Lietuvos Respublikos sveikatos sistemos įstatymu, sveikatos apsauga yra valstybės politikos prioritetinė sritis ir viena iš valstybės perduotų (deleguotų) funkcijų, kurią savivaldybės įgyvendina valstybės vardu, užtikrindamos gyventojams prieinamą ir kokybišką pirminę sveikatos priežiūrą.
Klaipėdos rajono sveikatos centras yra pagrindinė savivaldybės biudžetinė įstaiga, teikianti pirminės asmens sveikatos priežiūros, slaugos, sveikatos stiprinimo paslaugas. Jo veikla yra tiesiogiai susijusi su valstybės nustatyta pareiga užtikrinti kiekvienam asmeniui galimybę gauti sveikatos priežiūros paslaugas laiku ir saugiomis sąlygomis.
Šiuo metu prie Sveikatos centro esanti automobilių stovėjimo aikštelė yra per maža, nepritaikyta pacientų ir darbuotojų srautams, dėl ko kyla rimtų problemų užtikrinant paslaugų prieinamumą, pacientų saugumą ir sklandų sveikatos priežiūros įstaigos darbą. Automobilių pastatymo vietų trūkumas ypač išryškėja piko metu – prie pastato formuojasi spūstys, automobiliai statomi šalia įvažiavimų, ant vejos ar šaligatvių, o tai kelia pavojų tiek pacientams, tiek medikams.
Todėl siūloma skirti 0,3 mln. Eur 2026 metams Klaipėdos rajono sveikatos centro automobilių stovėjimo aikštelei sutvarkyti. Ši investicija yra valstybės atsakomybės dalis už sveikatos paslaugų kokybę ir saugumą, nes tinkama infrastruktūra yra būtina sąlyga paslaugoms teikti pagal nustatytus kokybės ir higienos reikalavimus.
Projektas leistų:
· užtikrinti saugų pacientų, darbuotojų ir specialaus transporto (greitosios pagalbos, slaugos automobilių) judėjimą;
· pagerinti paslaugų prieinamumą vyresnio amžiaus ir riboto judumo pacientams;
· sudaryti tinkamas sąlygas valstybės deleguotos sveikatos apsaugos funkcijos vykdymui savivaldybės lygmeniu;
· prisidėti prie valstybės tikslo – užtikrinti visiems gyventojams saugią, patogią ir orią prieigą prie sveikatos paslaugų. 


Pasiūlymas:

Skirti 0,3 mln. Eur 2026 m. Klaipėdos rajono sveikatos centro automobilių stovėjimo aikštelei sutvarkyti.

Lėšų šaltinis:

Gautos viršplaninės valstybės biudžeto  pajamos ir skolintos lėšos.







Teikia Seimo narys 

